Boligen og bassenget ligger nydelig til med vidstrakt utsikt.
Vår leilighet hadde morgen- og formiddagssol, men lå i skyggen på ettermiddagen. Leiligheten bærer preg av å ligge i en kjeller, hvor eneste luftemulighet i stue samt på ett soverom er en terrassedør. Alle rom har aircondition med varmefunksjon, noe som trengtes på denne tiden av året med kjølige netter.
Kjøkkenet har akkurat det man trenger av utstyr, verken mer eller mindre. Vi forespurte en stavmikser før vår ankomst, noe Nadia dro og kjøpte inn til oss - skikkelig service!
Bassenget var veldig fint og rent, men iskaldt. Vi badet heller i sjøen som var varmere på denne tiden av året.
Enkelt og trygt å parkere i carporten til huset.
Vi benyttet oss av restauranten Le 5 Botti som lå 50 meter unna porten vår flere ganger.